**การพัฒนาระบบการจ่ายยาต้านไวรัสในผู้ติดเชื้อเอชไอวีและผู้ป่วยเอดส์**

**โรงพยาบาลน้ำยืน จังหวัดอุบลราชธานี**

นิตยา สามิลา พว. และ วิชชุดา สมชาติ ภญ.

โรงพยาบาลน้ำยืน Tel : 086-7712832 E-mail : Samila.Duen@gmail.com

**บทคัดย่อ**

โรงพยาบาลน้ำยืน มีผู้ติดเชื้อเอชไอวีและผู้ป่วยเอดส์ ที่เข้ารับรักษาด้วยการรับประทานยาต้านไวรัส ปี 2563-2565 จำนวน 167,170,170 ราย ตามลำดับ เดิมผู้ป่วยทุกรายจะเข้ามารับยาต้านไวรัสที่คลินิก ในโรงพยาบาลน้ำยืน ทุก 2 เดือน พบปัญหา ผู้ป่วยไม่สะดวกเดินทางมารับยา กลัวถูกเปิดเผยสถานะ บางรายไปทำงานต่างจังหวัด ขาดนัด ขาดยา วัตถุประสงค์ เพื่อพัฒนาระบบการจ่ายยาต้านไวรัสในผู้ติดเชื้อเอชไอวีและผู้ป่วยเอดส์ ให้ได้รับยาต้านไวรัสอย่างต่อเนื่อง วิธีศึกษาแบบ action research ระยะเวลา 1 ต.ค.62 ถึง 30 เม.ย. 65 กับผู้ติดเชื้อเอชไอวีและผู้ป่วยเอดส์ 170 ราย ใช้เครื่องมือ โปรแกรม IT ใช้สถิติร้อยละ วิธีการศึกษา 1) วิเคราะห์สาเหตุของปัญหาด้วย RCA พบปัญหาสำคัญ คือ การรับยาต้านไวรัสไม่ต่อเนื่อง 2) จัดตั้งคณะทำงาน ประชุมทีม วางระบบบริการ 3) แบ่งกลุ่มผู้รับบริการตามอาการ เพื่อวางแผนรูปแบบและระยะเวลาในการจ่ายยา ให้มีความเหมาะสม 5) จัดรูปแบบบริการ การจ่ายยาที่คลินิกยาต้านไวรัส ทางไปรษณีย์ และการจ่ายยาที่บ้าน 6) กลุ่มที่ต้องพบแพทย์จ่ายยาต้านไวรัสที่คลินิก 7) กลุ่มที่อาการปกติ สามารถเลือกรูปแบบการจ่ายยา และตามสถานการณ์การแพร่ระบาดของเชื้อไวรัส COVID-19 โดยการจ่ายยาที่คลินิก ส่งยาทางไปรษณีย์ ส่งยาที่บ้านโดย HIV-CO ร่วมกับแกนนำจิตอาสา 8) สรุปผลการดำเนินงาน เก็บข้อมูลผู้มารับบริการ ผลการศึกษา 1) อัตราการรับการรักษาด้วยการรับประทานยาต้านไวรัสอย่างต่อเนื่องเพิ่มขึ้น ปี 2563-2565 ร้อยละ 95.81, 98.24 และ 98.24 ตามลำดับ สรุป การพัฒนาระบบการจ่ายยาต้านไวรัสในผู้ติดเชื้อเอชไอวีและผู้ป่วยเอดส์ พบว่า ผู้ติดเชื้อเอชไอวีและผู้ป่วยเอดส์ ได้รับประทานยาต้านไวรัสอย่างต่อเนื่อง แม้ในสถานการณ์แพร่ระบาดของเชื้อไวรัส COVID-19 สามารถนำไปปรับใช้ได้กับคลินิกยาต้านไวรัส ทุกแห่ง

คำสำคัญ : ยาต้านไวรัส, ผู้ติดเชื้อเอชไอวี, ผู้ป่วยเอดส์